b'\n_START_ARTICLE_\nViba film\n_START_PARAGRAPH_\nViba film je javni zavod, ki deluje kot slovenska nacionalna tehni\xc4\x8dna filmska baza.\n_START_SECTION_\nViba film 1956 - 1994\n_START_PARAGRAPH_\nPodjetje Viba film je bilo ustanovljeno na pobudo Dru\xc5\xa1tva slovenskih filmskih delavcev, odlo\xc4\x8dbo za ustanovitev pa je 16. junija 1956 izdal Ob\xc4\x8dinski ljudski odbor Ljubljana Center._NEWLINE_Leta 1975 se je Vibi priklju\xc4\x8dil \xc5\xa1e Triglav film. Delovna organizacija Viba film v likvidaciji je obstajala do 1994, ko jo je kot tehni\xc4\x8dna baza nasledil filmski studio Viba film , producentske pravice pa je prevzel Filmski sklad Republike Slovenije.\n_START_SECTION_\nViba film danes\n_START_PARAGRAPH_\nSede\xc5\xbe Filmskega studia Viba film Ljubljana je danes v industrijski coni Ljubljana, Stegne 5, kjer so na pribli\xc5\xbeno 10.000 m\xc2\xb2 zdru\xc5\xbeeni prostori za filmsko produkcijo, postprodukcijo in upravo javnega zavoda FS Viba film.'